laion/Wikipedia-Exotic huggingface dataset:
বিবিম-গুকসু

বিবিম-গুকসু ( 비빔국수 ) বা মশলাদার নুডলস হল একটি নুডলস জাতীয় খাবার যা ঠান্ডা করার পর পরিবেশন করা হয়। খুব পাতলা গমের আটার নুডলস দিয়ে এটি তৈরি করা হয়। যেই বিশেষ পাতলা গমের নুডলস্ সোমিয়েওন (소면/素麵) নামে পরিচিত। বিবিম-গুক্সু কোরিয়ান রন্ধনশৈলীর সবচেয়ে জনপ্রিয়, ঐতিহ্যবাহী নুডল দিয়ে প্রস্তুত খাবারগুলির মধ্যে একটি। এই খাবারটি বিশেষ করে গ্রীষ্মকালে খাওয়া হয়। বিবিম-গুকসুকে গুকসু বিবিম বা গোল্ডং মাইওনও বলা হয় যার আক্ষরিক অর্থ আলোড়িত নুডলস (নুডলস রান্না করার সময় বারংবার এটিকে রান্নার পাত্রে আলোড়িত করতে হয় যাতে এটি ভালোভাবে রান্না হয়) বা "মিশ্র নুডলস"। দক্ষিণ কোরিয়াতে অনেক ধরনের ঠান্ডা নুডল খাবার প্রচলিত। মশলাদার ঠান্ডা নুডলস কোরিয়ার মশলা-প্রেমী মানুষদের দ্বারা চির প্রশংসিত হয়েছে এবং আন্তর্জাতিকভাবে স্বীকৃত হয়েছে। লাল মরিচের গুঁড়া, স্থানীয় খাদ্য উপাদান গোচুজাং এবং কিমা করা রসুনের সংমিশ্রণ থেকে তৈরি শক্তিশালী মশলা এই নুডলসে মশলাদার স্বাদ যোগ করে। এর সাথে ভিনেগার এবং চিনি ইত্যাদি সংযোজনের ফলে তৈরি এই নুডলসে মিষ্টি-টক গন্ধ ও স্বাদ পাওয়া যায়। বেশিরভাগ মশলাদার ঠান্ডা নুডলস এর স্বাদ বাড়াতে সামান্য তিলের তেল যোগ করে প্রস্তুত করা হয়। সাধারণত, বিবিম-গুকসুতে ভাজা করা গরুর মাংস, বিশেষ জুলিয়ান পদ্ধতিতে তৈরি শসার আচার এবং তিলের তেলে ভাজা মাশরুম থাকে। এই উপাদানগুলি রান্না করা নুডুলস, সয়াসস, তিলের তেল, তিলের বীজ এবং চিনির সাথে মিশ্রিত করা হয়। পরিবেশনের জন্য রান্না করা মশলাদার নুডলস একটি পাত্রে রাখা হয় এবং তার উপরে এবং চারপাশে উচ্চ তাপমাত্রায় সেদ্ধ ডিম, মূলা দিয়ে তৈরি আচার, শুকনো জিম স্ট্রিপ (স্থানীয় খাদ্য উপাদান), কাটা শসা এবং কখনও কখনও কাটা কোরিয়ান নাশপাতি বা টমেটো ইত্যাদি রেখে সজ্জিত করা হয়। (কোরীয় ভাষায়) "주요 한식명(200개) 로마자 표기 및 번역(영, 중, 일) 표준안" (PDF)। National Institute of Korean Language। ২০১৪-০৭-৩০। সংগ্রহের তারিখ ২০১৭-০২-১৫।  (কোরীয় ভাষায়) Bibimguksu ওয়েব্যাক মেশিনে আর্কাইভকৃত ২০১১-০৬-১০ তারিখে at Encyclopedia of Korean Culture (কোরীয় ভাষায়) Bibimguksu[স্থায়ীভাবে অকার্যকর সংযোগ] at Doosan Encyclopedia
কাউল

কাউল একটি ওয়েলশ খাবার । আধুনিককালে ওয়েলশ শব্দটি যে কোনো স্যুপ বা ঝোলজাতীয় খাবারকে উল্লেখ করার জন্য ব্যবহার করা হয়। এই স্যুপ তৈরির সাধারন পদ্ধতি হল হল ভেড়ার মাংসের সাথে বা গরুর মাংসের সাথে লিক (পেঁয়াজকলি), আলু, সুইডিস গাজর এবং অন্যান্য মরশুমী শাকসবজি মিশিয়ে রান্না করা। কাউল ওয়েলসের জাতীয় খাবার হিসেবে স্বীকৃত। কাউলের রন্ধন প্রনালীর সবচেয়ে পুরানো যে নথি পাওয়া গেছে তার সময়কাল চতুর্দশ শতাব্দী। এটি ওয়েলসের জাতীয় খাবার হিসাবে বিবেচিত। ওয়েলসের দক্ষিণ-পশ্চিমে শীতের মাসগুলিতে ঐতিহ্যগতভাবে কাউল খাওয়া হত। ওয়েলশ সংস্কৃতির সাথে তাদের যোগসূত্রের কারণে কাউল শব্দটি দিয়ে প্রায়শই ভেড়ার মাংস এবং লিক (পেঁয়াজকলি) দিয়ে প্রস্তুত একটি খাবারকে উল্লেখ করা হয়, তবে এই পদটির ঐতিহাসিক ভিত্তি ভিন্ন ও সেটি সুইডীয় এবং সেটি গাজর এবং অন্যান্য মরশুমি শাকসবজি সহ লবণাক্ত বেকন বা গরুর মাংস দিয়ে তৈরি করা হয়ে থাকে। ১৮ শতকের শেষার্ধে ওয়েলশ রন্ধনপ্রণালীতে আলুর ব্যবহার শুরু হয় এবং এর সাথে সাথে এটি কাউলেরও একটি মূল উপাদান হয়ে ওঠে। কাউল প্রস্তুত করতে মাংস সাধারণত মাঝারি আকারে টুকরো টুকরো করে কাটা হয় এবং জলে সবজি দিয়ে সিদ্ধ করা হয়। তারপর এর জলীয় সেদ্ধ নির্যাস বা স্টকটি ওটমিল বা ময়দা দিয়ে ঘন করা হয় এবং তারপরে পরিবেশন করা হয়। প্রথাগতভাবে কাউল পরিবেশনের পর শাকসবজি এবং রান্না করা মাংসের টুকরো সহযোগে পরিবেশন করা হবে। কাউল সেনিন, বা লিক কাউল হল কাউলের বিভিন্ন প্রকার যাতে মাংসের টুকরো ব্যবহার হয়না কিন্তু মাংসের স্টক ব্যবহার করা হয়। স্থানীয় কিছু কিছু অঞ্চলে প্রায়ই রুটি এবং পনিরের সাথে কাউল পরিবেশন করা হয়। এগুলি একটি প্লেটে আলাদাভাবে পরিবেশন করা হয়। কাউল ঐতিহ্যগতভাবে একটি লোহার পাত্রে আগুনের উপর রান্না করা হত এবং কাঠের চামচ দিয়ে খাওয়া হত। Staff (৫ মার্চ ২০১০)। "Children celebrate St David's Day with traditional cawl"। BBC News। সংগ্রহের তারিখ ১৩ মার্চ ২০১২।  Davies, (2008) p.130 Staff (২৬ ফেব্রুয়ারি ২০০৬)। "Captain Alfie laps up cawl crawl"। BBC News। সংগ্রহের তারিখ ১৩ মার্চ ২০১২।  Freeman (1980) p.82
গোরো শিমুরা

গোরো শিমুরা ([[জাপানি ভাষা|][জাপানি]: 志村五郎) (১৯৩০—) বিশিষ্ট জাপানি গণিতবিদ। তিনি বর্তমানে মার্কিন যুক্তরাষ্ট্রের প্রিন্সটন বিশ্ববিদ্যালয়ে প্রফেসর এমেরিটাস পদে অধীষ্ঠ আছেন। শিমুরা প্রয়াত জাপানি গণিতবিদ ইয়ুতাকা তানিয়ামার বন্ধু ও সহকর্মী ছিলেন। তাদের দুজনের গবেষণার ফসল গণিতের তানিয়ামা-শিমুরা অনুমান, যেটি পরবর্তীতে ফের্মার বিখ্যাত শেষ উপপাদ্য প্রমাণে সহায়তা করে।
গন্ধমদন পর্বত

গন্ধমদন পর্বত হল পম্বন দ্বীপের সবচেয়ে উঁচু চূড়া যা ভারত ও শ্রীলঙ্কার মূল ভূখণ্ডের মধ্যে পাক প্রণালীতে অবস্থিত। অনেকের মতে ভগবান হনুমান সেখানে বাস করেন। গন্ধমদন রামেশ্বরম থেকে ৩ কিলোমিটার দূরে অবস্থিত, প্রায় মাঝপথে দ্বীপের পশ্চিম প্রান্ত এবং পূর্ব প্রমোনটরির কোণে ধনুষ্কোড়ির ভূত-শহরের মধ্যে। গন্ধমদনকে সেই পাহাড় বলে মনে করা হয় যার চূড়া থেকে রাম ভক্ত হনুমান রাবণের লঙ্কায় যাত্রা শুরু করেছিলেন। কালিদাস কুমারসম্ভবম্‌ এট ষষ্ঠ অধ্যায়ে গন্ধমদনকে হিমালয় পর্বতের পৌরাণিক শহর ওষধিপ্রস্থের আশেপাশে বোঝায়, যেখানে সন্তনক গাছ রয়েছে। নাথ ঐতিহ্য বলে যে পরশুরাম তার প্রতিশোধ নেওয়ার পর আধ্যাত্মিক দিকনির্দেশনার জন্য গন্ধমদন পর্বতে দত্তাত্রেয়কে খুঁজেছিলেন। তাদের কথোপকথন অদ্বৈত বেদান্তের উপর গ্রন্থ ত্রিপুর রহস্যের জন্ম দেয়। এখানেই দেবতা যোদ্ধা-ঋষিকে শাস্ত্রের জ্ঞান, জাগতিক ক্রিয়াকলাপ এবং অদ্বৈততা ত্যাগ করার নির্দেশ দিয়েছিলেন, এইভাবে পরশুরামকে মৃত্যু ও পুনর্জন্মের চক্র (সংসার) থেকে মুক্ত করেছিলেন। গন্ধমদন পর্বত রামের চরণ নামেও পরিচিত। Abram, David; Edwards, Nick; Ford, Mike; Sen, Devdan; Wooldridge, Beth (২০০৩)। South India। Rough Guides। পৃষ্ঠা 513। আইএসবিএন 978-1-84353-103-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mount Gandhamadan Rameshwaram"। optimatravels.com। সংগ্রহের তারিখ ২০২২-০৯-০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Maps of India
ত্রিপুর রহস্য

ত্রিপুর রহস্য (সংস্কৃত: त्रिपुरा रहस्य) মানে তিনটি শহরের বাইরের রহস্য, এটি সংস্কৃতের একটি প্রাচীন সাহিত্যকর্ম যা দত্তাত্রেয় পরশুরামকে বর্ণনা করেছেন বলে বিশ্বাস করা হয়। এটি প্রাচীন প্রধান পাঠ্য যা শাস্ত্রীয় ভারতীয় অধিবিদ্যার অদ্বৈত দর্শনের একটি গ্রন্থ। ত্রিপুর মানে "তিনটি শহর" বা "ত্রিত্ব।" রহস্য মানে "গোপন" বা "রহস্য।" এক অর্থে প্রকাশ করার মতো কোনো রহস্য নেই। শুধুমাত্র জ্ঞানের অভাবের কারণেই মানুষ তাদের প্রকৃত প্রকৃতি অনুভব করতে পারে না। সুতরাং, ত্রিপুর রহস্য মানে ত্রিত্বের বাইরের রহস্য। চেতনার তিনটি শহর বা অবস্থা হল জাগ্রত (জগৎ), স্বপ্ন দেখা (স্বপ্ন) এবং গভীর ঘুম (সুপ্তি)। তাদের সকলের অন্তর্নিহিত চেতনাকে বলা হয় শ্রী ত্রিপুরা, মাতৃদেবী ত্রিপুরসুন্দরী। ত্রিপুর রহস্য হল ভগবান দত্তাত্রেয় ও পরশুরামের মধ্যে কথোপকথন। হারীতের পুত্র হরীতায়নের নামানুসারে একে হরীতায়ন সংহিতাও বলা হয়। ত্রিপুর রহস্য পরম আধ্যাত্মিক সত্যের শিক্ষাকে ব্যাখ্যা করে। সর্বোচ্চ সত্য সর্বপ্রথম শিব ভগবান বিষ্ণুকে শিখিয়েছিলেন। ভগবান বিষ্ণু পৃথিবীতে অবতারণা করেছিলেন দত্তাত্রেয় রূপে, অবধূতদের প্রভু, যিনি পরশুরামকে এই শিক্ষা দিয়েছিলেন, যিনি পরে হরীতায়নকে শিখিয়েছিলেন। বলা হয় এটি তিনটি বিভাগে ১২,০০০টি স্লোক নিয়ে গঠিত - জ্ঞানখণ্ড (সর্বোচ্চ জ্ঞানের বিভাগ), মহত্ম্যখণ্ড (শ্রীদেবীর মহত্ত্বের অনুচ্ছেদ) ও কার্যখণ্ড (আচারের অনুচ্ছেদ)। এটির মধ্যে প্রথমটিতে ৬,৬৮৭টি স্লোক রয়েছে; ২,১৬৩টি শ্লোকের দ্বিতীয়টি; এবং তৃতীয়টি খুঁজে পাওয়া যায় না। Translated by Sri Ramanananda, Swami Sri Ramanananda Saraswathi (২০০২)। Tripura Rahasya: The Secret of the Supreme Goddess। World Wisdom, Inc। পৃষ্ঠা 224 pages। আইএসবিএন 9780941532495। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gopinath Kaviraj (১৯২৫)। Tripura Rahasya (Volume 15 of Princess of Wales Sarasvati Bhavana texts)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mungala S. Venkataramaiah (১৯৬০)। Tripura Rahasya: The mystery beyond the trinity। T.N. Venkamataraman। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tripura Rahasya: The Secret of the Supreme Goddess। World Wisdom, Inc। ২০০২। আইএসবিএন 978-0-941532-49-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sakti Sadhana:Steps to Samadhi। Himalayan Institute। ১৯৯৩। আইএসবিএন 0-89389-140-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পিডিএফ ফরম্যাটে ত্রিপুরা রহস্য ওয়েব্যাক মেশিনে আর্কাইভকৃত ২১ মার্চ ২০২৩ তারিখে সংস্কৃত পিডিএফ ফরম্যাটে ত্রিপুর রহস্য
রাগু

ইতালীয় রন্ধনশৈলীতে, রাগু ( ইতালীয়: [raˈɡu] ) হল একটি মাংস দিয়ে তৈরি সস যা সাধারণত পাস্তার সাথে পরিবেশন করা হয়। অ্যাকাডেমিয়া ইতালিয়ানা ডেলা কুসিনা নামক একটি ইতালীয় গ্যাস্ট্রোনমিক সোসাইটি বেশ কয়েকটি রাগুর রন্ধন শৈলী তাদের তালিকায় নথিভুক্ত করেছে। রাগুর সাধারণ বৈশিষ্ট্য হল এতে উপাদান হিসাবে মাংসের ব্যবহার। রাগুর সবচেয়ে জনপ্রিয় উদাহরন হল রাগু আলা বোলোগনিজ (বলোগনিজ সস, গরুর কিমা দিয়ে তৈরি)। রাগুর অন্যান্য প্রকারগুলি হল রাগু আলা নাপোলেটানা (নেপোলিটান রাগু, বিভিন্ন ধরণের শুয়োরের মাংস এবং গরুর মাংস দিয়ে তৈরি যার মধ্যে কখনও কখনও সসেজ মেশানো হতে পারে), রাগু আলা বারেস (বারি রাগু, এগুলি স্থানবিশেষে ঘোড়ার মাংস দিয়ে তৈরি), রাগু আলা ভেনেটা (ভেনেটো থেকে প্রস্তুত রাগু, এটি ঐতিহ্যগতভাবে হাঁসের মাংসের রাগু, এতে টোমেটো মেশানো হয়না)। ইতালীর উত্তর অঞ্চলে সাধারণত কিমা করা মাংস, কাটা মাংস অথবা গরুর মাংসের কিমা ব্যবহার করে রাগু প্রস্তুত হয়। এই সসের বিশেষত্ব হল এই যে, সসটি প্রস্তুত করার সময় এতে মাংসের সাথে কিছু বিশেষ সবজিও মেশানো হয়। এতে ঐতিহ্যগতভাবে তরল টমেটো যোগ করা হয় তবে টমেটো ছাড়াও এই সস প্রস্তুত করার রীতি আছে এবং এই ভিন্ন প্রকার রাগু সসকে বলা হয় বিয়ানকো যার আক্ষরিক অর্থ সাদা রাগু। টমেটো না মেশানোর কারনে এই রাগুর রং সাদা হয়। এই সসে উপাদান হিসাবে বিবিধ মাংস যেমন, গরুর মাংস, মুরগির মাংস, শুয়োরের মাংস, হাঁস অথবা রাজহাঁসের মাংস, ভেড়ার মাংস, মাটন ইত্যাদি ব্যবহার হয়। রাগুতে ঝোল, স্টক (শাকসব্জী অথবা মাছ বা মাংস জলে ফুটিয়ে নেওয়ার পর সেই জলটিতে তাদের নির্যাস মিশ্রিত হয়ে যায়, এবং তাকে বলে স্টক), জল, ওয়াইন, দুধ, ক্রিম বা টমেটোর সংমিশ্রণ থাকে। যদি টমেটো অন্তর্ভুক্ত করা হয় তবে সেগুলির পরিমাণ মাংসের তুলনায় সীমিত থাকে। এই সসের সাথে মাংস যোগ করা হয় বলে কখনো কখনো একে এটি সসের পরিবর্তে মাংসের স্টু হিসাবে বিবেচনা করা হয়। দক্ষিণ ইতালীয় অঞ্চলে, রাগু প্রায়শই প্রচুর পরিমাণে গরুর মাংস এবং শুয়োরের মাংস এবং কখনও কখনও আঞ্চলিক সসেজ, শাকসবজি এবং টমেটো দিয়ে রান্না করা হয়। রাগুর জনপ্রিয় উদাহরণ হল রাগু আলা নাপোলেটানা (নেপোলিটান রাগু) এবং কার্নে আল রাগু। "Ragù, a Meat Sauce Done Right"। The New York Times। অক্টোবর ৭, ২০১৫। সংগ্রহের তারিখ জানুয়ারি ২৬, ২০১৯।  "Search for Ragù | Accademia Italiana della Cucina" (ইতালীয় ভাষায়)। Accademiaitalianacucina.it। সংগ্রহের তারিখ ২০১৬-১১-২৫। [স্থায়ীভাবে অকার্যকর সংযোগ] Hyams, Jay (২০০৯)। La Cucina: The Regional Cooking of Italy। Random House Incorporated। আইএসবিএন 978-0-8478-3147-0।
আচার মরিচ

আচার মরিচ বা আচারযুক্ত মরিচ হল একটি আচার যা ক্যাপসিকাম মরিচ সংরক্ষণ করে তৈরি করা হয়। সাধারণত ক্যাপসিকাম, ভেষজ খাদ্য উপাদান, মশলা সহ ভিনেগার, গোলমরিচ, ধনে, ডিল এবং তেজপাতা ইত্যাদি উপাদান একসাথে লবনাক্ত জলে ডুবিয়ে রেখে সংরক্ষণ করা হয় এবং এই আচার মরিচ তৈরি করা হয়। আচার মরিচ এমন একটি খাদ্য উপাদান যা সারা পৃথিবীর কোনও না কোনও অঞ্চলে ভিন্ন নামে ও ভিন্ন উপাদান দিয়ে প্রস্তুত হয়। আচারযুক্ত মরিচের বিবিধ প্রকার বর্তমান। তার মধ্যে উল্লেখযোগ্য উদাহরণ হল কলা মরিচ, কিউবানেল, বেল মরিচ, মিষ্টি আচার মরিচ, গরম চেরি মরিচ, এছাড়াও হাঙ্গেরিয়ান মোম মরিচ, গ্রীক মরিচ, সেরানো মরিচ এবং জালাপেনো। এই বিবিধ প্রকার আচার মরিচ নিজ নিজ স্থানীয় অঞ্চলের বাজারে বিক্রি হয়। নাচোস নামক মেক্সিকান আলুর চিপ্স এবং অন্যান্য মেক্সিকান খাবারের উপরে ছড়ানোর জন্য জালাপেনোর আচার মরিচের প্রায়শই ব্যবহার হয়। এই জালাপেনো মরিচ মেক্সিকোর স্থানীয় উৎপাদিত মরিচ যা স্যান্ডউইচেও ব্যবহার হয়। আচারযুক্ত মরিচ সারা বিশ্বে স্থানীয় উৎপাদিত বিভিন্ন মরিচ দিয়ে প্রস্তুত হয়, যেমন ইতালীয় পেপেরোনসিনি সোট সেটো এবং ইন্দোনেশিয়ার পিকল্ড বার্ডস আই চিলি এই দুই প্রকার মরিচ থেকেই আচার প্রস্তুত হয়। এছারাও আমেরিকান এবং ল্যাটিন আমেরিকাতেও এর ব্যবহার আছে। ব্রাইন নামক গরম হলুদ মরিচের আচার সাধারণত মার্কিন যুক্তরাষ্ট্রে দক্ষিণ অঞ্চলের রান্নায় একটি মসলা হিসাবে ব্যবহৃত হয়। মেক্সিকোতে বেশিরভাগ স্থানীয় উৎপাদিত মরিচের আচার প্রস্তুত করে বাজারে বিক্রি করা হয়। হুই ফং সিরাচা সস, যা একধরনের মরিচের আচার, এটি প্রস্তুত করার জন্য মরিচের সংরক্ষণ প্রক্রিয়া শুরু করার আগে মরিচের মধ্যে রসুন এবং চিনি যোগ করা হয়।[তথ্যসূত্র প্রয়োজন] মেসোআমেরিকার অ্যাজটেক জনগণ সেদেশ স্প্যানিশ উপনিবেশ স্থাপনার আগে মরিচের গরম সস তৈরি করত। "Making Pickled Peppers at Home"। Ext.colostate.edu। ২০১২-০৮-০৩। ২০১২-০৭-১৯ তারিখে মূল থেকে আর্কাইভ করা। সংগ্রহের তারিখ ২০১২-০৮-২৪।  "How to Make Your Own Home Pickled Peppers (complete directions with photos)"। Pickyourown.org। ২০১২-০৪-২৩। সংগ্রহের তারিখ ২০১২-০৮-২৪।  Hill, M.; Kendall, P.। "Making Pickled Peppers at Home"। Colorado State Extension। ২১ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৫।  "Taco Bell® | Volcano Nachos"। Tacobell.com। ২০১৩-০৬-২৯ তারিখে মূল থেকে আর্কাইভ করা। সংগ্রহের তারিখ ২০১২-০৮-২৪।  "Jalapeño Pepper Division - COMEXA FOODS"। Comexa.com। ২০১৬-০৩-২৮ তারিখে মূল থেকে আর্কাইভ করা। সংগ্রহের তারিখ ২০১২-০৮-২৪।  THOMPSON, SYLVIA। "A Peck of Pickled Delights : Hot and Sweet Peppers Take the Plunge"। LA Times। সংগ্রহের তারিখ ১৮ আগস্ট ২০১৫।  "Texas Pete Products - Pepper Sauce"। Twgarner.com। সংগ্রহের তারিখ ২০১২-০৮-২৪। [স্থায়ীভাবে অকার্যকর সংযোগ] "Pepper Sauce | Lauri Jo's Southern Style Canning"। Local Market South। সংগ্রহের তারিখ ২০১২-০৮-২৪।  Handbook of food science, technology, and engineering.। CRC Press। ২০০৬। পৃষ্ঠা 182:4–13। আইএসবিএন 978-0-8493-9849-0।  Olver, Lynne। "FAQs: Aztec, Maya, & Inca foods and recipes"। The Food Timeline। সংগ্রহের তারিখ ১৮ আগস্ট ২০১৫।
বিষক্রিয়া

বিষক্রিয়া হলো কোনো ক্ষতিকারক পদার্থ (প্রাকৃতিক বা উৎপাদিত) বা দূষিত একটি নির্দিষ্ট পরিমাণে শরীরে প্রবেশ করা, যার ফলে শরীরের ভেতরে ক্ষতি হয়। এটা হতে পারে: ১ ইনহেলার দ্বারা। ২ খাওয়ার মাধ্যমে রা খাওয়ার মাধ্যমে স্পর্শকাতর (ত্বক) রক্তনালীতে প্রবাহিত রক্তে সরাসরি ইনজেকশনের মাধ্যমে শ্বাসরোধে বিষক্রিয়া খাদ্যে বিষক্রিয়া মাদকের বিষক্রিয়া অনুরতি অপরাধী বিষক্রিয়া টক্সিন হল এমন একটি পদার্থ যা শরীরে অস্থায়ী বা স্থায়ী ক্ষতির জন্য পর্যাপ্ত পরিমাণে প্রবেশ করে। বিষক্রিয়ার শিকার অধিকাংশই শিশু, এবং তাদের বিষক্রিয়া সাধারণত ওষুধ বা রাসায়নিক যেমন ডিটারজেন্ট, কীটনাশক ইত্যাদি গ্রহণের ফলে হয়। তবে সব বয়সেই ভুলেতে "Poison"। Meriam-Webster। সংগ্রহের তারিখ ২০ অক্টোবর ২০১৬।  লঠলঠশডশডশব্ল। লডলডলড্যড্য।
আবদুল্লাহ ইবনে ওমর আল-বায়জাবী

আবদুল্লাহ বিন ওমর আল-বায়দাভী, একজন পারসিক আহলে সুন্নাহ ওয়াল-জামাতের অন্যতম পণ্ডিত। তিনি একজন কট্টর শাফিয়ী পন্থী ইসলামী আইনবিদ, ধর্মতাত্ত্বিক ব্যক্তি, হাদিস বিশারদ, দোভাষী এবং ব্যাকরণবিদ ছিলেন। তিনি বেশ কয়েকটি ধর্মতাত্ত্বিক গ্রন্থের লেখকও ছিলেন। তিনি একাধারে একজন ইমাম, বিচারক ও মুফাসসির। তাঁর নাম: নাসির উদ্দিন আবু সাঈদ, অথবা আবুল খায়ের আবদুল্লাহ বিন আবুল কাসিম ওমর বিন মুহাম্মাদ বিন আবুল হাসান আলী আল-বায়়জাভী, শিরাজী আশ-শাফিঈ।তিনি পারস্যের(ইরানের) সিরাজ নামক স্থানে জন্মগ্রহণ করেন,এবং তার দিকেই ইঙ্গিত করে তাঁকে বায়জাভী বলে ডাকা হয়।এটা 'সিরাজ' নামক জায়গার নিকটবর্তী।তাঁর জন্মসন জানা সম্ভব হয়নি।তবে ধারণা করা হয়ে থেকে তিনি সপ্তম হিজরির শুরুর দিকে জন্মগ্রহণ করেন Ashraf 2006, পৃ. 507–522। Thatcher 1911।
দোয়েনজাং-জজিগে

দোয়েনজাং-জজিগে যাকে ইংরেজিতে সয়াবিন পেস্ট স্টু হিসাবে উল্লেখ করা হয়, এটি কোরিয়ার একটি ঐতিহ্যবাহী জজিগে বা স্ট্যু। এটি প্রাথমিকভাবে ডোয়েনজিং বা সয়াবিন পেস্ট থেকে তৈরি হয় এবং অতিরিক্ত উপাদান হিসাবে এর মধ্যে শাকসবজি, সামুদ্রিক খাবার এবং মাংস যোগ করা হয়। এটি কোরিয়ান রন্ধনশৈলীর উল্লেখযোগ্য এবং জনপ্রিয় ঐতিহ্যবাহী খাবারগুলির মধ্যে একটি। দোয়েনজাং-জজিগে প্রাথমিকভাবে কোরিয়ার গৃহস্থালির খাবার। এটি ঘরে প্রস্তুত দোয়েনজাং বা সোয়াবিন পেস্ট দিয়ে তৈরি করা হত। যাইহোক আজকাল বাজারে কারখানায় তৈরি সয়াবিন পেস্টের সহজলভ্যতার কারনে গৃহস্থালিতে এবং রেস্তোরাঁগুলিতে সেগুলির ব্যবহার করা হয়। ঐতিহ্যগত ও আধুনিক কোরিয়ান রন্ধনশৈলীতে, দোয়েনজাং সবচেয়ে বেশি ব্যবহৃত হয়। এটি একটি জাতীয় খাবার হিসাবে উল্লিখিত হয়। অঞ্চলভেদে দোয়েনজাং-জিজিগে রান্নায় ব্যবহৃত উপাদানগুলির মধ্যে অনেক বৈচিত্র্য এবং সূক্ষ্ম পার্থক্য রয়েছে। এই রান্নার প্রাথমিক এবং সাধারণ উপাদানগুলি হল, দোয়েনজাং (গাঁজানো সয়াবিন পেস্ট), শুকনো অ্যাঙ্কোভিস, সাদা মূলা, কোরিয়ান মরিচ, রসুনের কিমা, জল, পেঁয়াজ, সবুজ পেঁয়াজ, আলু, জুকিনি এবং মাঝারি আকারে টোফু (সোয়াবিনের দুধ দিয়ে তৈরি পনির জাতীয় খাবার)। এই খাবারকে আকর্ষণীয় করে তুলতে এর সাথে আরও কিছু উপাদান যোগ করা হয়। বিশেষ করে মাংস বা সামুদ্রিক খাবার উপাদান হিসাবে যোগ করা যেতে পারে। এই গৌণ উপাদানগুলি ঝোল এবং স্টুর স্বাদকে উল্লেখযোগ্যভাবে পরিবর্তন করে, দোয়েনজাং-জজিগে রন্ধনে ব্যবহৃত সবচেয়ে সাধারণ সামুদ্রিক খাবারের উপাদানগুলির মধ্যে রয়েছে চিংড়ি বা ছোট ক্ল্যামস বা শামুক, এবং গরুর মাংস ও সাধারণ মাংস। দোয়েনজাং-এ আইসোফ্ল্যাভোন রয়েছে, যা কার্ডিওভাসকুলার ডিজিজ বা অস্টিওপরোসিসের মতো রোগ প্রতিরোধ করতে সাহায্য করে। এতে লেসিথিন আছে যা মস্তিষ্কের কার্যকারিতা উন্নত করতে সাহায্য করে, তাই এই খাবার শুধুমাত্র শিশুদের জন্য নয়, প্রাপ্তবয়স্ক এবং মধ্যবয়স্কদের জন্যও উপকারী। এছাড়াও, দোয়েনজাং ডায়েটারি ফাইবার সমৃদ্ধ, যা পাচনতন্ত্রের কার্যকারিতার জন্য উপকারী। Pettid, M. J. (2008). Ashkenazi, Michael; Jacob, Jeanne (২০০৬)। The World Cookbook for Students। Greenwood। পৃষ্ঠা 60।  Saveur. (2016). Maangchi. (2016). "된장찌개"। terms.naver.com (কোরীয় ভাষায়)। সংগ্রহের তারিখ ২০২১-০৪-০৪।
টোংকাটসু

টোংকাটসু বা টনকাতসু যার আক্ষরিক অর্থ হল শুয়োরের মাংসের কাটলেট, এটি একটি জাপানি খাবার। এই পদটি আসলে একটি শূকরের মাংসের কাটলেট যেটি তেলে কড়া ভাজা করে তৈরি করা হয়। কাটলেটটি খাস্তা ও মুচমুচে করতে শুয়োরের মাংসের টুকরোর উপর প্যানকো বা পাউরুটির টুকরোর প্রলেপ লাগানো হয় এবং তারপর সেটিকে তেলে কড়া ভাজা করা হয়। এর দুটি প্রধান প্রকার হল ফিলে এবং কটি। উনিশ শতকের শেষের দিকে মেইজি যুগে জাপানে টনকাতসুর উদ্ভব হয়েছিল, এটি ইউরোপীয় ধাঁচের রুটি এবং ভাজা মাংসের কাটলেট এই দুই রন্ধনপ্রনালীর মিশ্রণে সৃষ্ট একটি খাবার। ইউরোপীয় কাতসুরেৎসু (কাটলেট) সাধারণত গরুর মাংস দিয়ে তৈরি করা হতো। ১৮৯৯ সালে জাপানের টোকিওতে রেনগেই নামে ইউরোপীয়-শৈলীর খাবার পরিবেশনকারী একটি রেস্টুরেন্টে শুয়োরের মাংসের কাটলেট তৈরি করা হয়েছিল। এটি এক ধরনের ইয়োশোকু ও ইউরোপীয় রন্ধন প্রনালীর জাপানি সংস্করণ যা উনিশ শতকের শেষের দিকে এবং কুড়ি শতকের প্রথম দিকে উদ্ভাবিত হয়েছিল। একে কাতসুরেতসু বা কেবল কাতসু বলা হত। টোংকাটসু তৈরির প্রধান উপাদান হল শূকরের মাংস। মাংসটিতে সাধারণত লবণ ও মরিচ মাখিয়ে ও তার উপর হালকাভাবে ময়দার প্রলেপ দিয়ে করে রাখা হয়। তারপর ফেটানো ডিমে ডুবিয়ে প্যানকো বা পাউরুটির টুকরোর প্রলেপ দিয়ে মাংসের টুকড়োটি কড়া ভাজা করা হয়। ভাজা হয়ে যাওয়ার পর টনকাতসুকে টুকরো টুকরো করে কাটা হয় এবং সাধারণত কাটা বাঁধাকপি দিয়ে পরিবেশন করা হয়। একে সাধারণত টোনকাতসু সস বা সহজভাবে সোসু (সস), কারাশি (সরিষা), এবং সম্ভবত লেবুর টুকরোর সাথে খাওয়া হয়। সাধারণত ভাত, মিসো স্যুপ এবং সুকেমোনোর সাথে টনকাতসু পরিবেশন করা হয় এবং চপস্টিক দিয়ে খাওয়া হয়। টনকাতসু সসের পরিবর্তে পঞ্জু এবং কুচি করা ডাইকনের সাথেও এটি পরিবেশন করা যেতে পারে। নাগোয়া এবং আশেপাশের এলাকায়, মিসো কাতসু এবং টোনকাটসু বলে বিভিন্ন ধরনের খাবার প্রচলিত আছে যা হ্যাচো মিসো নামক সস দিয়ে খাওয়া হয়। 岡田, 哲। とんかつの誕生―明治洋食事始め। পৃষ্ঠা 166।  小菅, 桂子। にっぽん洋食物語大全। পৃষ্ঠা 122।  Kaneko, Amy (২০০৭)। Let's Cook Japanese Food!: Everyday Recipes for Home Cooking। Chronicle Books। পৃষ্ঠা 101। আইএসবিএন 978-0-8118-4832-9।  A companion to the anthropology of Japan। Wiley-Blackwell। ২০০৫। পৃষ্ঠা 421। আইএসবিএন 0-631-22955-8।  Tsuji, Shizuo; Fisher, M. F. K. (২০০৭)। Japanese Cooking: A Simple Art। Kodansha International। পৃষ্ঠা 240। আইএসবিএন 978-4-7700-3049-8।  Ono, Tadashi; Salat, Harris (২০১৩)। Japanese Soul Cooking: Ramen, Tonkatsu, Tempura, and More from the Streets and Kitchens of Tokyo and Beyond। Potter/Ten Speed/Harmony/Rodale। আইএসবিএন 9781607743538। সংগ্রহের তারিখ ২১ জুলাই ২০২০।  "名古屋国際センター | Nagoya International Center"। ২০১৯-০৬-১০ তারিখে মূল থেকে আর্কাইভ করা। সংগ্রহের তারিখ ২০১৩-০১-০২।
কোজুক্কাত্তাই

কোজুক্কাত্তাই (তামিল: கொழுகட்டை) বা কোজুকাট্টা (মালয়ালম: കൊഴുക്കട്ട) হল একটি জনপ্রিয় দক্ষিণ ভারতীয় ভাপানো পিঠে জাতীয় খাবার যা চালের আটা দিয়ে তৈরি করা হয়। এর ভেতরে নারকেল, গুড় বা চকভারাত্তি ভরাট করা হয়। কোজুকাত্তাই যদিও সাধারণত মিষ্টি খাবার তবে কখনও কখনও একে নোনতা পুর দিয়েও ভরাট করা যেতে পারে। এটি কেরালার খ্রিস্টানরা তাদের ঐতিহ্যগত পাম রবিবারের আগে শনিবার দিন তৈরি করে এবং তাই এই দিনটিকে কোজুকাট্টা শনিবার বলা হয়। মোদক ভারতের অন্যান্য অঞ্চলে তৈরি একটি অনুরূপ খাবার। এটি গণেশ চতুর্থী উৎসবের সময় তৈরি একটি জনপ্রিয় খাবার। নারকেলের সাথে গুড় মিশিয়ে কোজুকাত্তাইয়ে ভরার জন্য পুর তৈরি করা হয়। চালের আটার মণ্ড বানিয়ে তার থেকে ছোট ছোট লেচি কেটে তাকে হাতের সাহায্যে চ্যাপ্টা করে তার ভিতরে পুর ভরা হয় ও গোল করে আটকে, হাতের চাপ দিয়ে গোল আকার দেওয়া হয়। এরপর পিঠেগুলিকে ভাপানো হয়। ঘি, এলাচ, সূক্ষ্মভাবে ভাজা চালের আটা ইত্যাদি ব্যবহার করে খাবারের স্বাদ এবং গন্ধ বাড়ানো যায়। কেরালায় চালের আটার পরিবর্তে সাধারণ আটা এবং কোড়ানো নারকেল দিয়ে তৈরি কোজুকাট্টাই একটি প্রধান প্রাতঃরাশ। কোজুক্কাত্তাই শ্রীলঙ্কার তামিল সম্প্রদায়ের বিভিন্ন রীতির একটি গুরুত্বপূর্ণ অংশ। উত্তর শ্রীলঙ্কায় একটি প্রথা রয়েছে। কোজুক্কাত্তাই -এর কিনারাগুলি দাঁতের মতো আকার দেওয়া হয় ও শিশুর মাথায় আলতো করে ছোঁয়ানো হয়। এভাবে পরিবার শিশুর সুস্থ দাঁত বিকাশের কামনা করে। শ্রীলঙ্কার পূর্বাঞ্চলে যেমন আমপারাই জেলায়, গর্ভধারণের প্রায় চার মাস পর একজন গর্ভবতী মায়ের জন্য পরিবারের মহিলা সদস্যরা এই খাবার প্রস্তুত করেন যা স্থানীয়ভাবে পিঠাই কোজুক্কাটই নামে পরিচিত। এই মিষ্টিগুলি সাধারণত স্বাস্থ্য এবং উর্বরতার শুভ প্রতীক হিসাবে বিবাহের সময় বিনিময় করা হয়। চালের আটার লেচি কেটে চ্যাপ্টা করে নিতে হয় গুড় ও নারকেলের মিশ্রণ দিয়ে ভরাট করা হয় চালের বলটি পুর ভরার পর বন্ধ করা হয় লেচিটিকে হাতের সাহায্যে বলের আকার দেওয়া হয় Sri Lanka. Ediz. Inglese। ২০০৬। পৃষ্ঠা 71।  McCormack, Carol (১৯৯৪)। Ethnography of Fertility and Birth। Waveland Press। পৃষ্ঠা 46।
পাভেল বারশাক

পাভেল দিমিত্রিভিচ বারশাক (রুশ: Павел Дмитриевич Баршак; জন্ম ১৯ ডিসেম্বর ১৯৮০) একজন রুশ অভিনেতা। তিনি ২০০২ সাল থেকে ৩০টিরও বেশি চলচ্চিত্রে অভিনয় করেছেন। পাভেল বারশাক দক্ষিণ রাশিয়ার মস্কো, রুশ প্রজাতন্ত্র, সোভিয়েত ইউনিয়নে জন্মগ্রহণ করেন। "Мастерская Петра Фоменко: Павел Баршак"।  ইন্টারনেট মুভি ডেটাবেজে পাভেল বারশাক (ইংরেজি)
লাইজা আরজামাসোভা

এলিজাভেটা নিকোলাভনা আরজামাসোভা (রুশ: Елизаве́та Никола́евна Арзама́сова Арзама́сова, বা কম আনুষ্ঠানিকভাবে রুশ: Ли́за Арзама́сова ; জন্ম ১৭ মার্চ, ১৯৯৫) একজন নাট্যশালার রুশ অভিনেত্রী, যিনি টিভি-অনুষ্ঠান অ্যাঙ্করওম্যান নামেও পরিচিত। লাইজা আরজামাসোভা মস্কোতে জন্মগ্রহণ করেন। চার বছরে তিনি চলচ্চিত্রে অভিনয় শুরু করেন। লাইজা মিউজিক্যাল "অ্যানি" (পরিচালক-নিনা চুসোভা) এর প্রধান ভূমিকায় অভিনয় করেছিলেন। ২০০৪ সালে, মস্কোর নবম থিয়েটার উত্সবে তরুণী অভিনেত্রী এই ভূমিকার জন্য দর্শকদের পুরষ্কারে ভূষিত হন। একই সময়ে লাইজা রাশিয়ান একাডেমি অফ থিয়েটার আর্টস - জিআইটিআইএস-এর মিউজিক স্টুডিওতে নিযুক্ত ছিলেন। তারপরে লাইজার মা, ইউলিয়া আরজামাসোভা, একটি সাইটে লিজার চিত্র শেয়ার করেছিলেন। এরপর তিনি মস্কো ভ্যারাইটি থিয়েটার থেকে অডিশনের জন্য আমন্ত্রণ পান। ২০০৪ সালে, ৯ম থিয়েটার উত্সব "মস্কো ডেব্যু" এ তরুণী অভিনেত্রীকে তার ভূমিকার জন্য অডিয়েন্স চয়েস অ্যাওয়ার্ডে পুরস্কৃত করা হয়েছিল। লিজা টিভি ধারাবাহিক ড্যাডিস ডটারস- এ অভিনয়ের পরে জনপ্রিয় হয়ে ওঠে, যেখানে তিনি একটি প্রধান ভূমিকা গালিনা ভাসনেটসোভা -এর চরিত্রে অভিনয় করেছিলেন। ৩০ জানুয়ারী, ২০১০-এ, ১৪ বছর বয়সে তিনি মস্কো সিএস স্ট্যানিস্লাভস্কি ড্রামা থিয়েটারের মঞ্চে রোমিও এবং জুলিয়েটে জুলিয়েটের ভূমিকায় অভিনয় করেছিলেন। Лиза Арзамасова озвучила героиню диснеевского мультфильма ইন্টারনেট মুভি ডেটাবেজে লাইজা আরজামাসোভা (ইংরেজি)